Εισαγωγικά-Η+χρήση+του+Moodle+ως+μέσο+διδασκαλίας

**__Εισαγωγικά-Η χρήση του__** **__Moodle ως μέσο διδασκαλίας__**

«Ονομάζομαι **[|Ευστρατία Λιακοπούλου]** και δίπλα μου έχω τον Κώστα τον Σιμωτά. Θα σας μιλήσουμε για δύο παρουσιάσεις που αναφέρονται σε δίκτυα εκπαιδευτικών. Έχουν ειπωθεί τόσα πολλά και τόσα σημαντικά και ενδιαφέροντα σήμερα που αναρωτιέμαι τι άλλο μπορεί να πει κανείς. Ίσως τίποτα (γέλια). Το κοινό για μένα σε όλες αυτές τις δράσεις και τις παρουσιάσεις, τελικά καταλήγω να πω, πως ήταν εθελοντισμός. Το πολύ μεράκι, η αγάπη, η διάθεση για δουλειά, που στην ουσία δεν αμείβεται, βγαίνει από μέσα μας και μας ικανοποιεί στο αποτέλεσμα που βλέπουμε.

 **Το δικό μου θέμα, πάλι μιλάει για δίκτυα, για εθελοντισμό, αλλά στις Νέες Τεχνολογίες**. Σε αυτό το σχηματάκι προσπάθησα να δείξω, το πλαίσιο που εντάσσεται αυτό. Ήδη ειπώθηκαν οι περισσότερες λέξεις, κοινότητες μάθησης, επαγγελματική ανάπτυξη των εκπαιδευτικών, σεμινάρια, αλληλοϋποστήριξη, άτυπα (συνήθως) δίκτυα.

Στο δικό μας δίκτυο, έχουμε βασίσει όλη μας την δουλειά **[|σε μια ιστοσελίδα]**, ένα δικτυακό τόπο, εδώ βλέπετε την πρώτη οθόνη αυτού του δικτυακού τόπου και κάτω-κάτω είναι η διεύθυνση της ιστοσελίδας, οποιοσδήποτε θέλει μπορεί να την επισκεφτεί. Η ιστοσελίδα αυτή υλοποιείται με το **[|Moodle] ,** είναι λογισμικό για **[|ηλεκτρονική μάθηση]**.

** Δηλαδή ένα πρόγραμμα στο Διαδίκτυο, το οποίο μας δίνει την δυνατότητα να κάνουμε εικονικά ότι κάνουμε μέσα στην τάξη μας, να δείξουμε παρουσιάσεις στους μαθητές μας, να δώσουμε δικτυακούς τόπους για αναζήτηση υλικού, να κάνουμε ηλεκτρονική συνομιλία με τους μαθητές μας, να τους ρωτήσουμε, να απαντήσουν σε εμάς ή να κάνουν διάλογο μεταξύ τους σε μια ομάδα συζήτησης, να μας στείλουν όπως δίνουν σε ένα εκπαιδευτικό το τετράδιο με την άσκηση μέσα στην τάξη, να μας στείλουν μέσω της ιστοσελίδας στο σπίτι μας, το αρχείο με την δουλειά που έχουν κάνει. **

Αυτό το λογισμικό είναι λοιπόν είναι εκεί και για να συνδεθεί κάποιος θα πρέπει να έχει όνομα χρήστη και κωδικό. Αν λοιπόν κάποιος από εσάς δοκιμάσει να κάνει αυτό, θα πρέπει είτε να κάνει μια εγγραφή όπως κάνουμε στις διάφορες ιστοσελίδες για ηλεκτρονικό ταχυδρομείο, κάνουμε συνήθως μια εγγραφή και αποκτούμε όνομα χρήστη και κωδικό. Ο ένας τρόπος είναι αυτός, ο άλλος είναι, θα βρείτε κάπου ένα κουμπάκι που λέει είσοδος ως επισκέπτης, το οποίο κουμπάκι σας αφήνει να μπείτε να κοιτάξετε χωρίς να έχετε εγγραφή και χωρίς στην ουσία να έχετε κωδικό.

**Ας δούμε λίγο συνολικά το δίκτυο αυτό.** **Ποιος ήταν ο σκοπός.** Είπαμε από την αρχή, ότι είμαστε καθηγητές **[|Πληροφορικής]**, κάποιοι το ξεκινήσαμε. Εγώ δεν είμαι από την αρχή του Δικτύου αυτού, μπήκα μεταγενέστερα. Ο σκοπός ήταν να προσπαθήσουμε να δείξουμε σε συναδέλφους κάποια χρήσιμα εργαλεία των ΤΠΕ, για να μπορούν εκείνοι, εφόσον το επιθυμούν να τα αξιοποιήσουν είτε προετοιμάζοντας το μάθημα τους, είτε κατά την διάρκεια της διδασκαλίας μέσα στην τάξη. Εστιάζουμε, η ύλη του σεμιναρίου που κάνουμε έχει τρία αντικείμενα. Το ένα είναι η ηλεκτρονική μάθηση. Δηλαδή να κάνει ο εκπαιδευτικός μάθημα χρησιμοποιώντας αυτή την ιστοσελίδα του **[|**Moodle**]**. Οι εκπαιδευτικοί που εκπαιδεύονται σε αυτό το σεμινάριο, ο καθένας δημιουργεί ένα δικό του ηλεκτρονικό μάθημα σε όποιο αντικείμενο θέλει. Εδώ είναι φωτογραφίες από διαφημιστικά που έχουν κάνει οι εκπαιδευτικοί για να δείξουν στο Διαδίκτυο τα μαθήματα τους, δεν ξέρω αν φαίνονται τα γράμματα-είναι μικρά, ίσως δεν φαίνονται-άλλα μιλάνε για **[|Άλγεβρα]**, για **[|**Βιολογία**]**, για Οικονομία, για **[|**Γλώσσα**]**, για **[|**Ιστορία**]**, για οποιοδήποτε θέμα δηλαδή μπορούν να υλοποιηθούν αυτά.

**Ένα δεύτερο κομμάτι που αποτελεί για εμάς αντικείμενο του σεμιναρίου, είναι να έρθουν οι εκπαιδευτικοί σε επαφή με διάφορα [|λογισμικά]που είναι δωρεάν, είναι ελεύθερα**.  Δεν ξέρω αν το γνωρίζετε η χώρα μας είναι πρώτη στην πειρατεία, στην κλοπή λογισμικού και πολλές φορές υπάρχουν άλλα ισοδύναμα λογισμικά που είναι δωρεάν, μπορούμε να τα χρησιμοποιήσουμε νόμιμα και απλώς δεν τα γνωρίζουμε. Το θέμα είναι λοιπόν να δείξουμε και τέτοια λογισμικά στους εκπαιδευτικούς και ένα τρίτο κομμάτι είναι οι υπηρεσίες του Διαδικτύου. Το **[|**Web2.0**]** που δίνει την δυνατότητα στους μαθητές να γράψουν στο Διαδίκτυο, οι **[|Υπηρεσίες του Πανελληνίου Σχολικού Δικτύου]**, όπως πχ τα ιστολόγια, οι οποίες είναι διαθέσιμες αλλά από κάποια στατιστικά που έχουμε δει, δεν χρησιμοποιούνται τόσο πολύ από τόσους πολλούς εκπαιδευτικούς.

**Και…όλο αυτό, όλη αυτή την προσπάθεια την κάναμε όχι για τους συναδέλφους της ειδικότητας μας της [|Πληροφορικής], αλλά για τους άλλους συναδέλφους.** Έχουμε εστιάσει στην Δευτεροβάθμια Εκπαίδευση γιατί από εκεί προερχόμαστε και γιατί δεν πολύ-είχαν υπολογιστές στα Δημοτικά μέχρι πρόσφατα και ενδιαφερόμαστε για τους συναδέλφους της Δευτεροβάθμιας όλων των ειδικοτήτων.»